Decizia etapei de încadrare

Nr. din 13.10.2017

DRAFT

Ca urmare a solicitării de emitere a acordului de mediu adresate de **PRIMĂRIA COM. BANCA**,sediul în loc. Banca, com. Banca, jud. Vaslui , înregistrată la APM Vaslui cu nr. 6669/02.10.2017în baza:

- **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului cu modificările și completările ulterioare;

- **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei salbatice, cu modificările şi completările ulterioare aprobată prin **Legea nr. 49/2011**;

Agenția pentru Protecția Mediului Vaslui decide, ca urmare a consultărilor desfăşurate în cadrul şedinţei C.A.T. din data de 13.10.2017 că proiectul

**“ Extindere LEA 0,4 KW aferentă P.T.A. Sălcioara, comuna Banca, județul Vaslui, faza PT+CS;DTAC”** propus a fi amplasat în localitatea Sălcioara, comuna Banca, județul Vaslui, **nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile H.G. nr. 445/2009, Anexa nr. 2, *13 a – "Orice modificări sau extinderi, altele decât cele prevăzute in anexa 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului";*

b) prin aplicarea criteriilor din Anexa 3 la HG nr. 445/2009, s-au constatat următoarele:

**Caracteristicile proiectului:**

-mărimea proiectului – proiect de dimensiune mică

Proiectul propune extinderea rețelei de furnizare a energiei electrice prin construire unei LES 0,4kV în lungime de 110m, construire unei LEA 0,4kV în lungime 130m.

- cumularea cu alte proiecte – nu este cazul;

- utilizarea resurselor naturale - materiale de construcţii în cantități mici;

- producția de deșeuri – deseurile de materiale de construcții se vor depozita la locul stabilit de primăria com. Banca, iar deșeurile reciclabile se vor valorifica prin agenți economici autorizați;

- emisiile poluante, inclusiv zgomotul si alte surse de disconfort: nu este cazul;

-riscul de accident, ţinându-se seama în special de substanțele și de tehnologiile utilizate – nu este cazul.

**Localizarea proiectului:**

- utilizarea existentă a terenului – terenul este în proprietatea publică a com. Banca, conform contractului de alipire nr. 1158/12.11.2015.

- relativa abundență a resurselor naturale din zonă, calitatea și capacitatea regenerativă a acestora – se vor folosi resurse naturale în cantități mici;

- capacitatea de absorbție a mediului, cu atenție deosebită pentru:

 a) zonele umede - nu este cazul;

 b) zonele costiere - nu este cazul;

 c) zonele montane și cele împădurite - nu este cazul;

 d) parcurile și rezervațiile naturale - nu este cazul;

 e) ariile clasificate sau zonele protejate prin legislația în vigoare, cum sunt: zone de protecție a faunei piscicole, bazine piscicole naturale și bazine piscicole amenajate etc. - nu este cazul;

f) zonele de protecție specială – nu este cazul;

g) ariile în care standardele de calitate a mediului stabilite de legislație au fost deja depășite - nu este cazul;

h) ariile dens populate – nu este cazul;

i) peisajele cu semnificație istorică, culturală și arheologică – nu este cazul .

**Caracteristicile impactului potențial**

a) extinderea impactului: aria geografică și numărul persoanelor afectate – impact nesemnificativ;

b) natura transfrontieră a impactului - nu este cazul;

c) mărimea și complexitatea impactului: - impact nesemnificativ;

d) probabilitatea impactului – redusă.

e) durata, frecvența și reversibilitatea impactului – reversibil, numai pe perioada realizării lucrărilor de construire.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

**Condiţiile de realizare a proiectului:**

1. Se vor respecta prevederile OUG nr. 195/2005 privind protecţia mediului, cu modificările şi completările ulterioare.
2. Se vor obtine avizele precizate în certificatul de urbanism şi se vor respecta condiţiile din acestea şi din documentaţia tehnică depusă.
3. Deseurile produse vor fi stocate temporar selectiv în spații special amenajate; se interzice abandonarea /stocarea deșeurilor în afara spațiilor amenajate în acest scop; deșeurile de materiale de construcții se vor depozita la locul stabilit de primăria com. Bârlad, iar deşeurile reciclabile se vor valorifica prin agenți economici autorizați.
4. Transportul deşeurilor periculoase /nepericuloase va fi efectuat numai de către firme autorizate conform HG nr. 1061/2008 privind transportul deşeurilor periculoase şi nepericuloase pe teritoriul României.
5. Implementarea tuturor măsurilor de protecţie a factorilor de mediu propuse prin proiect și descrise în documentaţia care a stat la baza emiterii acestei decizii.
6. Pe parcursul execuţiei lucrărilor se vor lua toate măsurile pentru prevenirea poluărilor accidentale; se impune refacerea terenurilor afectate de lucrări la starea iniţială.
7. Titularul va informa în scris autoritatea publică competentă pentru protecţia mediului ori de cîte ori există o schimbare de fond a datelor care au stat la baza eliberării prezentei.
8. Nerespectarea prevederilor prezentei decizii atrage suspendarea sau anularea acesteia, după caz, in conformitate cu prevederile legale.

***Decizia îşi păstrează valabilitatea pe toată perioada punerii în aplicare a proiectului, dacă nu intervin modificări ale acestuia.***

*Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private*

*asupra mediului şi ale Legii contenciosului administrativ nr. 554/2004, cu modificările şi completările ulterioare.*

 **Director Executiv, Şef Serviciu A.A.A.,**

 Mădălina NISTOR Mihaela BUDIANU

 **Întocmit,**

Ramona DĂNILĂ